Publication: Magyar Közlöny
Issue: MK-1998-25 (Year: 1998, Number: 25)
Era: 1990-2004
Section: résztvevő alkalmassá válik a 11/1997. (II. 18.) BM rendeletben meghatározott tűzoltó szakképesítéssel betölthető
Paragraph Index: 186

d) Szolgálatszervezési és adminisztrációs feladatok témából: Felismerési szinten sajátítsák el a tanulók: — a döntéshozatal folyamatát és sajátosságait tűz- és káreseteknél, — az ellenőrzés és értékelés szerepét a készenléti szolgálat munkájában, — a beosztott tűzoltókkal és a közvetlen vezetőkkel szemben támasztott etikai követelményeket, — a tűzoltói érdekvédelem lehetőségeit és kialakult rendszerét. Definíciós szinten sajátítsák el a tanulók: — a különleges szerkezelő és a szerparancsnok jogállását, feladatait, — a tűzoltóságnál alkalmazott szolgálati időrendszereket és a szolgálat szervezésének elveit, — a készenléti szolgálattal kapcsolatos fogalmakat, — a készenléti szolgálat napi szervezésével kapcsolatos feladatok és a többletórák megváltásának szabályait, — a tűzoltólaktanya napirendjét és a napirendből adódó beosztotti és szerparancsnoki feladatokat, — a riasztással, vonulással, a tűz- és káresetekkel, valamint a rendkívüli eseményekkel kapcsolatos jelentési kötelezettségeket, — a szolgálati okmányok tárolásának és kezelésének szabályait, — az állami és szolgálati titok védelmével kapcsolatos feladatokat és szabályokat, — a minősített időszaki feladatokat. Jártasság szinten tudják végrehajtani: — a szolgálatváltás szabályos megtartását, — a szolgálati napló szabályos kitöltését, — a víz- és útelzárások nyilvántartását, a távmondatkönyv, a káreset-felvételi lap szabályos kitöltését, — a fecskendőn elhelyezett okmányok kezelését, rendszerezését, védelmét.

Source: https://magyarkozlony.hu/hivatalos-lapok/d7948622a0e7874dc4ae59e311c7d2cbd877f3a9/dokumentumok/edc3e13c78c2aed4fc27ea66edc917f2dbd0d4a0/letoltes